Diari Oficial de la Generalitat Valenciana


Sumari del DOGV 5399, del 30-11-2006 (2006/13821)

ORDE de 13 de novembre de 2006, de la Conselleria d'Agricultura, Pesca i Alimentació, per la qual es modifica l'Orde de 14 de juny de 1991, del conseller d'Agricultura, Pesca i Alimentació, per la qual es regula la denominació d'origen Nespres Callosa d'En Sarrià i el seu consell regulador (91/4475) (DOGV núm. 1610).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/11/13/(1)/dof/vci/html**

### Dades del document

Número de DOGV
:   5399

Data del DOGV
:   30-11-2006

Secció del DOGV
:   I. DISPOSICIONS GENERALS

Número del document
:   2006/13342


Data del document
:   13-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Callosa d'en Sarrià
    * qualitat del producte
    * legislació
    * fruit d'os
    * denominació d'origen
    * fruit de corfa

ORDE de 13 de novembre de 2006, de la Conselleria d'Agricultura, Pesca i Alimentació, per la qual es modifica l'Orde de 14 de juny de 1991, del conseller d'Agricultura, Pesca i Alimentació, per la qual es regula la denominació d'origen Nespres Callosa d'En Sarrià i el seu consell regulador (91/4475) (DOGV núm. 1610). [2006/13599]  
Preàmbul  
La necessitat de dotar de més operativitat i representació en el Consell Regulador de la Denominació d'Origen Nespres Callosa d'En Sarrià ha portat a la decisió de modificar la regulació sobre la composició d'este consell regulador, vigent des de 1991. En resposta a la necessitat, manifestada, es procedix a ampliar en un vocal més tant la representació del sector de la producció com la del sector del condicionament, envasament i emmagatzemament. Tot això com a conseqüència de la decisió presa per unanimitat en reunió, amb data 26 de març de 2006, del consell regulador de la denominació d'origen mencionada, la qual es va traslladar a l'òrgan competent de la Conselleria d'Agricultura, Pesca i Alimentació.   
Article únic   
Es modifica l'article 29 de l'Orde de 14 de juny de 1991, del conseller d'Agricultura, Pesca i Alimentació, per la qual s'aprova la regulació de la denominació d'origen Nespres Callosa d'En Sarrià i el seu consell regulador, que queda redactat de la manera següent:  
1. El Consell Regulador estarà constituït per:  
a) Un president.  
b) Un vicepresident.  
c) 8 vocals, quatre d'ells representants del sector productor, triats per les persones amb plantacions que figuren inscrites en el registre a) de l'article 12, i entre elles, i els altres quatre del sector de condicionament, envasament i emmagatzemament, triats per les persones inscrites en els registres b) i c) de l'article 12 esmentat i entre elles.  
d) Dos vocals amb especials coneixements sobre el cultiu i la comercialització del nispro, designats per la Conselleria d'Agricultura, Pesca i Alimentació.   
2. El president i vicepresident seran designats per la Conselleria d'Agricultura, Pesca i Alimentació, a proposta del Consell Regulador, un d'ells del sector productor i l'altre del sector de condicionament, envasament i emmagatzemament.  
Per cada un dels càrrecs de vocals del Consell Regulador, es designarà un suplent triat de la mateixa manera que el titular, i pertanyent al mateix sector del vocal que ha de suplir.  
3. Els càrrecs de vocals seran renovats cada quatre anys, i podran ser reelegits.  
En cas de cessament d'un vocal per qualsevol causa, es procedirà a acreditar el substitut de la manera establida, si bé el mandat del nou vocal serà pel temps que restava al vocal substituït.  
4. El termini per a la presa de possessió dels vocals serà com a màxim d'un mes, comptador de la data de la seua elecció o designació.  
5. Causarà baixa el vocal que durant el període de vigència del seu càrrec siga sancionat per la infracció greu en les matèries que regula este reglament, bé personalment o a la firma a què pertanga. Igualment, causarà baixa per absència injustificada a tres sessions consecutives o cinc d'alternatives, o per causar baixa en els registres de la denominació d'origen.   
DisposiciÓ final  
Esta orde entrarà en vigor l'endemà de la publicació en el Diari Oficial de la Generalitat.  
València, 13 de novembre de 2006  
El conseller d'Agricultura, Pesca i Alimentació,  
Juan G. Cotino Ferrer


Còpia Permalink ELI